Príloha č. 1 súťažných podkladov

Opis predmetu zákazky - vlastný návrh plnenia

 **Opis predmetu zákazky/ Vzor vlastného návrhu plnenia**

 **Nákup potravín\_TT MV SR**

 **Časť 3: Pekárenské a cukrárenské výrobky**

**1. Všeobecné vymedzenie predmetu zákazky**

Predmetom zákazky je dodávka pekárenských a cukrárenských výrobkov, vrátane služieb spojených s ich dodávkou pre verejného obstarávateľa Ministerstvo vnútra Slovenskej republiky.

**2. Hlavný kód CPV:**

15810000-9 Pekárenský tovar, čerstvé pekárenské a cukrárenské výrobky

15811100-7 Chlieb

15811200-8 Rožky

15812100-4 Pečivo

15813000-0 Raňajkové pečivo

15811300-9 Croissanty

3. Tovar musí byť dodaný v kvalite zodpovedajúcej platným právnym predpisom, veterinárnym a hygienickým normám v súlade s Potravinovým kódexom SR, Vyhláškou MPRV SR č. 24/2014 o pekárskych výrobkoch, cukrárskych výrobkoch a cestovinách a zákonom č. 152/1995 Z. z. o potravinách v znení neskorších predpisov.

4. Tovar musí byť dodaný v bezchybnom stave, tovar bude mať bezchybnú kvalitu po celú dobu minimálnej trvanlivosti platnej pre jednotlivé druhy výrobkov. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných právnych predpisov, noriem a Potravinového kódexu SR (zodpovedajúcemu potravinárskemu kódexu v zmysle ustanovení výnosu MP a MZ SR č. 2143/006-100 PK SR), bez viditeľných známok mechanického poškodenia alebo kontaminácie.

5. Pekárenské a cukrárenské výrobky musia byť dodané čerstvé, nepoškodené, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami

6. Doprava do miesta plnenia musí byť vykonaná vozidlami s oprávnením a schválením na prepravu potravín v súlade s platnými všeobecne záväznými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom SR.

7. Požaduje sa uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.

**Stručný opis predmetu zákazky**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Položky predmetu zákazky** | **Množstvo** | **Merná jednotka** | **Povolené balenie v rozsahu od-do** | **Požaduje sa uviesť presnú špecifikáciu ponúkaného tovaru (napr. názov tovaru, zloženie, a pod.), a to tak aby verejný obstarávateľ vedel posúdiť splnenie jeho požiadaviek uvedených v stĺpci „názov“** | **Požaduje sa uviesť ponúkané balenie, tak aby verejný obstarávateľ vedel posúdiť splnenie jeho požiadaviek uvedených v stĺpci „povolené balenie“** |
| 1 | Chlieb tmavý, pšenično-ražný, krájaný, balený | 10 000 | kg | 450-1200 g |  |  |
| 2 | Rožok biely – tukový, jemný  | 350 | kg | 40-60 g |  |  |
| 3 | Grahamové pečivo (rožok, alebo žemľa) | 100 | kg | 50-100 g |  |  |
| 4 | Koláč sladký - tlačený s rôznymi náplňami (tvaroh, džem, mak, orechy) | 640 | kg | 70-80 g |  |  |
| 5 | Vianočka s hrozienkami | 350 | kg | 350-500 g |  |  |
| 6 | Slimák a pod. – škoricový, kakaový, pudingový | 460 | kg | 80-100 g |  |  |
| 7 | Makovka – sladké neplnené pečivo, posypané makom | 420 | kg  | 80-160 g  |  |  |
| 8 | Závin s plnkou – mak, orechy, kakao, tvaroh | 420 | kg | 400-500 g |  |  |
| 9 | Strúhanka  | 200 | kg | 400-1000 g |  |  |
| 10 | Droždie pekárenské | 5 | kg | 40-50 g |  |  |

**Verejný obstarávateľ ďalej požaduje predložiť k predmetu zákazky pre Časť 3:**

1. scan  platného potvrdenia Regionálnej veterinárnej a potravinovej správy SR o spôsobilosti motorových vozidiel určených na prepravu potravinárskych výrobkov, alebo záznamu z kontroly vykonanej na motorových vozidlách. V prípade, ak dodávku tovaru bude predávajúci vykonávať na základe zmluvného vzťahu s dopravcom, predloží úradne overenú kópiu uzavretej zmluvy s dopravcom a potvrdenie o spôsobilosti motorových vozidiel použitých na prepravu.
2. scan platného potvrdenia Regionálnej veterinárnej a potravinovej správy SR o spôsobilosti podmienok na skladovaním a distribúciou predmetu zákazky.